b'\n_START_ARTICLE_\nStephanie (Belgian prinsessa)\n_START_PARAGRAPH_\nStephanie von Saxe-Coburg-Gotha (21. toukokuuta 1864 \xe2\x80\x93 23. elokuuta 1945) oli belgialainen prinsessa, It\xc3\xa4vallan arkkiherttuatar ja kreivit\xc3\xa4r Lonya-de Nagu-Lonya. _NEWLINE_Stephanie syntyi Laekenissa. H\xc3\xa4nen lapsuutensa oli ilmeisen onneton. H\xc3\xa4nen is\xc3\xa4ns\xc3\xa4, Belgian kuningas Leopold II vihasi vaimoaan ja tytt\xc3\xa4ri\xc3\xa4\xc3\xa4n. Stephanie avioitui It\xc3\xa4valta-Unkarin kruununprinssin Rudolfin kanssa. Rudolfin vanhemmat eiv\xc3\xa4t koskaan olleet innostuneet Stephaniesta ja Rudolfin tehty\xc3\xa4 itsemurhan t\xc3\xa4m\xc3\xa4n v\xc3\xa4lit omaan is\xc3\xa4\xc3\xa4n katkesivat._NEWLINE_Vuonna 1900 Stephanie meni uudelleen naimisiin. Aviomies oli unkarilainen kreivi Elem\xc3\xa9r L\xc3\xb3nyay de Nagyl\xc3\xb3nya (1863\xe2\x80\x931946). Stephanie luopui arvonimist\xc3\xa4\xc3\xa4n ja etuoikeuksistaan, ja j\xc3\xa4tti tytt\xc3\xa4rens\xc3\xa4 t\xc3\xa4m\xc3\xa4n isois\xc3\xa4n keisari Franz Josefin holhoukseen. Vuonna 1925 Stephanie julkaisi skandaalink\xc3\xa4ryiset muistelmansa, jotka johtivat useisiin oikeusjuttuihin.'